жизнен цикъл:
 а)са правилно идентифицирани;
 б)са отразени в съответни функции или подсистеми, или са взети предвид чрез условия за използването и други ограничения; и
 в)са изпълнени и валидирани.
 2.При установяването на изискванията трябва по-специално да бъдат взети предвид следните изисквания:
 а)съществените изисквания за подсистемите, посочени в член 3 и специфицирани в приложение III към Директива (ЕС) 2016/797;
 б)техническата съвместимост между подсистемите, съдържащи се във возилото;
 в)безопасното интегриране на подсистемите, съдържащи се във возилото; и
 г)техническата съвместимост на возилото с мрежата в района на използване.
 3.Заявителят трябва да използва процеса на управление на рисковете, формулиран в приложение I към Регламент (ЕС) 402/2013
 5
 в качеството на методика за установяване на изискванията по отношение на съществените изисквания „за безопасност“, отнасящи се за возилото и подсистемите, както и за безопасното интегриране между подсистемите по отношение на аспектите, обхванати в ТСОС и националните правила.
 Член 14
 Идентифициране на съответния вид разрешение
 1.Заявителят трябва да идентифицира и избере съответния вид разрешение измежду следните възможни случаи:
 а)първо разрешение: представлява разрешение за тип возило и/или разрешение за пускане на возило на пазара, издадено от разрешаващия орган за нов тип возило, включително за неговите варианти и/или версии, ако има такива, и в съответните случаи — разрешение за първото возило от даден тип, съгласно член 21, параграф 1 от Директива (ЕС) 2016/797;
 б)подновено разрешение за тип возило: то е резултат от подновяването на разрешение за тип возило съгласно член 24, параграф 3 от Директива (ЕС) 2016/797, в случай че не е необходима промяна в проекта на типа возило;
 в)разширен район на използване: представлява разрешение за тип возило и/или разрешение за пускане на возило на пазара, издадено от разрешаващия орган за вече разрешен тип возило и/или возило, което е необходимо за да се разшири районът на използване без промяна на проекта на возилото, съгласно член 21, параграф 13 от Директива (ЕС) 2016/797;
 г)ново разрешение: представлява разрешение за тип возило и/или разрешение за пускане на возило на пазара, издадено от разрешаващия орган след изменение на вече разрешено возило и/или тип возило съгласно член 21, параграф 12 или член 24, параграф 3 от Директива (ЕС) 2016/797;
 д)разрешение при съответствие с типа: представлява разрешение за пускане на возило на пазара или серия возила, съответстващи на вече разрешен и валиден тип возило въз основа на декларация за съответствие с този тип съгласно член 25, параграф 1 от Директива (ЕС) 2016/797. В случаите, при които е приложимо, трябва да има ясна идентификация на версията на типа возило и/или на варианта на типа возило, на която/който съответства возилото или серията от возила.
 2.В случаите на разрешения за типове возила по буква в) и буква г) заявителят трябва, ако той е притежател на съществуващото разрешение за типа возило, да реши дали съответното разрешение ще доведе до създаването на:
 а)нов тип возило; или
 б)нов вариант на тип возило в рамките на съществуващия тип, на който то се базира.
 Ако заявителят не е притежател на съществуващия тип, разрешението води до създаването на нов тип в съответствие с член 15, параграф 4.
 3.Заявителят може да комбинира:
 а)искане за ново разрешение